RSP แย้มแบรนด์ “Havaianas” กระแสแรง ลุยเปิด concept store บนบีทีเอส “ศาลาแดง”
RSP แย้มแบรนด์ “Havaianas” กระแสแรง ลุยเปิด concept store บนบีทีเอส “ศาลาแดง”
5 ต.ค. 2563

นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร บริษัท ริช สปอร์ต จำกัด (มหาชน) หรือ RSP เปิดเผยว่า หลังจาก RSP ได้รับสิทธิในการจัดจำหน่ายสินค้าแบรนด์ Havaianas แบรนด์รองเท้าแตะชื่อดังจากประเทศบราซิลแต่เพียงผู้เดียวในประเทศไทย ตั้งแต่วันที่ 17 พฤษภาคม 2563 ที่ผ่านมา ซึ่งได้รับการตอบรับที่ดีมากจากลูกค้า
ล่าสุดเมื่อวันที่ 1 ต.ค. 2563 บริษัทได้เปิดตัว concept store ที่สถานีรถไฟฟ้า BTS ศาลาแดง เพื่อเพิ่มการรับรู้ของแบรนด์ และกระตุ้นกำลังซื้อในย่านคนทำงาน อีกทั้งยังเป็นการทดสอบ concept ร้านใหม่ เพื่อวางแผนการขยายไปในสถานีอื่นๆ และสถานที่ที่มีคนสัญจรเป็นจำนวนมากต่อไป
“กลยุทธ์การทำตลาดของแบรนด์ Havaianas บริษัทฯได้มีการปรับกลยุทธ์ทางการตลาดเพื่อเจาะกลุ่มลูกค้าในประเทศมากขึ้น และปรับราคาสินค้าเพื่อให้ลูกค้าเข้าถึงได้ง่าย รวมทั้งจะเลือกแบบสินค้าที่หลากหลาย และทันสมัยมากขึ้นในแต่ละสาขา” นางสาวพาพิชญ์ กล่าว
โดยในปี 2563 บริษัทฯได้ปรับกลยุทธ์ทางการตลาดเพื่อเจาะกลุ่มลูกค้าในประเทศ และปรับราคาสินค้าเพื่อให้ลูกค้าเข้าถึงได้ง่าย นอกจากนี้บริษัทฯวางแผนขยายสาขาแบรนด์ Havaianas กว่า 40 แห่งทั่วประเทศ โดยปัจจุบันมีการเปิดสาขาไปแล้วกว่า 28 แห่ง นอกจากนี้ยังมีการขยายการจัดจำหน่ายผ่านทางช่องทางออนไลน์ เช่น Lazada, Shopee, LINE และช่องทางเว็บไซต์อีกด้วย